CELEX: 32007D0219
Language: mt
Date: 2007-03-30 00:00:00
Title: Deċiżjoni tal-Kummissjoni tat- 30 ta' Marzu 2007 li tikkonċerna l-kontribuzzjoni finanazjarja Komunitarja lejn stħarriġ ta' bażi dwar il-prevalenza tas- Salmonella fil-majjali għall-qatla li għandu jinġieb fis-seħħ ġewwa l-Bulgarija u r-Rumanija (notifikat bid-dokument numru C(2007) 1394)

24.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               455
            
         DEĊIŻJONI TAL-KUMMISSJONI
   tat-30 ta' Marzu 2007
   li tikkonċerna l-kontribuzzjoni finanazjarja Komunitarja lejn stħarriġ ta' bażi dwar il-prevalenza tas-Salmonella fil-majjali għall-qatla li għandu jinġieb fis-seħħ ġewwa l-Bulgarija u r-Rumanija
   (notifikat bid-dokument numru C(2007) 1394)
   (It-test bil-Bulgaru u bir-Rumen biss huma awtentiċi)
   (2007/219/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni tal-Kunsill 90/424/KEE tas-26 ta' Ġunju 1990 dwar l-infiq fil-kamp veterinarju (1), u b'mod partikolari l-Artikolu 20 tagħha,
   Billi:
   
               (1)
            
            
               Id-Deċiżjoni 90/424/KEE tipprevedi għall-kontribuzzjonijiet finanzjarji Komunitarji lejn miżuri veterinarji speċifiċi. Tipprovdi wkoll għall-Komunità sabiex twettaq jew tassisti l-Istati Membri fit-twettiq ta' miżuri tekniċi u xjentifiċi meħtieġa għall-iżvilupp ta' leġiżlazzjoni veterinarja u għall-iżvilupp ta' edukazzjoni veterinarja jew taħriġ.
            
         
               (2)
            
            
               Ir-Regolament (KE) Nru 2160/2003 tal-Parlament Ewropew u tal-Kunsill tas-17 ta' Novembru 2003 dwar il-kontroll ta' Salmonella u ta' aġenti żoonotiċi speċifiċi oħra li jinsabu fl-ikel (2), għandha tiġi stabbilita mira Komunitarja biex titnaqqas il-prevalenza ta' Salmonella f'popolazzjonijiet ta' merħliet ta' majjali għall-qatla sa tmiem l-2007.
            
         
               (3)
            
            
               Matul il-laqgħa tiegħu tas-16 ta' Marzu 2006, il-Bord Xjentifiku dwar Perikli Bijoloġiċi ta' l-Awtorità Ewropea dwar is-Sigurtà ta' l-Ikel (EFSA) adotta Opinjoni dwar ir-rikjesta mill-Kummissjoni relatata “ma' l-għażliet dwar il-valutazzjoni u tat-trażżin tas-Salmonella fil-produzzjoni tal-majjali”. Din l-għażla tipproponi speċifikazzjonijiet tekniċi għal studju bażi dwar il-prevalenza tas-Salmonella fil-majjali għat-tismin fil-Komunità.
            
         
               (4)
            
            
               Sabiex tiġi stabbilita l-mira Komunitarja, jeħtieġ li tkun disponibbli data komparabbli dwar il-prevalenza ta' Salmonella fil-popolazzjonijiet ta' majjali għat-tismin ġewwa l-Bulgarija u r-Rumanija. Tali informazzjoni hija preżentament mhux disponibbli u stħarriġ speċjali għandu għalehkk isir għall-monitoraġġ tal-prevalenza tas-Salmonella fil-majjali għall-qatla matul perjodu xieraq f'dawn l-Istati Membri.
            
         
               (5)
            
            
               L-istudju bażi tas-Salmonella fil-majjali għat-tismin għandu jsir mill-Istati Membri l-oħrajn bejn Ottubru 2006 u Settembru 2007 bi qbil mad-Deċiżjoni tal-Kummissjoni 2006/668/KE tad-29 ta' Settembru 2006 li jikkonċerna kontribuzzjoni finanzjarja mill-Komunità lejn l-istħarriġ bażi dwar il-prevalenza tas-Salmonella fil-majjali għall-qatla li għandu jsir f-Istati Membri (3). L-istess proċeduri għandhom jintużaw fl-istudji bażi fil-Bulgarija u fir-Rumanija. Madanakollu, il-perjodu għall-istħarriġ għandu jiġi ridott sabiex l-analiżi tad-data ta' l-Istati Membri kollha tkun tista' ssir fl-istess żmien.
            
         
               (6)
            
            
               L-opinjoni ta' l-EFSA tirrakkomanda t-teħid tal-kampjuni mill-biċċeriji billi jittieħdu n-noduli linfatiċi mill-ileocaecum biex jirriflettu l-istat tas-Salmonella tal-majjali li jinbagħtu għall-qatla. Tali teħid ta' kampjuni għandu għalhekk jintuża bħala mezz fil-monitiraġġ tal-prevalenza tas-Salmonella fil-majjali għall-qatla.
            
         
               (7)
            
            
               L-istħarriġ għandu jipprovdi t-tagħrif tekniku meħtieġ għall-iżvilupp ta' leġiżlazzjoni veterinarja tal-Komunità. Minħabba l-importanza li tinġabar data komparabbli dwar il-prevalenza ta' salmonella fil-majjali għat-tismin fil-Bulgarija u fir-Rumanija, dawn l-Istati Membri għandhom jingħataw kontribuzzjoni finanzjarja mill-Komunità biex jiġu implimentati r-rekwiżiti speċifiċi ta' l-istħarriġ. Huwa għalhekk xieraq li l-ispejjeż imġarrba fuq testijiet ta' laboratorju jingħataw 100 % lura, suġġetti għal limitu massimu. L-ispejjeż l-oħra bħal teħid ta' kampjunji, ivvjaġġar u amministrazzjoni ma għandhomx ikunu eliġibbli għal kwalunkwe kontribuzzjoni finanzjarja tal-Komunità.
            
         
               (8)
            
            
               Kontribuzzjoni finanzjarja mill-Komunità għandha tingħata jekk l-istħarriġ jitwettaq skond il-liġi Komunitarja u suġġett għall-konformità ma' ċerti kondizzjonijiet speċifiċi oħra. B'mod partikolari, kontribuzzjoni finanzjarja għandha tingħata jekk l-azzjonijiet maħsuba jsiru b'mod effettiv u jekk l-awtoritajiet jagħtu l-informazzjoni kollha meħtieġa fil-limiti taż-żmien previsti.
            
         
               (9)
            
            
               Huwa meħtieġ li tiġi ċċarata r-rata li għandha tintuża għall-konverżjoni ta' l-applikazzjonijiet tal-pagamenti mressqa f'muniti nazzjonali kif definit fl-Artikolu 1(d) tar-Regolament tal-Kunsill (KE) 2799/98 tal-15 ta' Diċembru 1998 li jistabbilixxi l-arranġamenti agrimonetarji għall-euro (4).
            
         
               (10)
            
            
               Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
            
         ADOTTAT DIN ID-DEĊIŻJONI:
   Artikolu 1
   Suġġett u ambitu
   1.   Għandu jsir stħarriġ biex tiġi vvalutata l-prevalenza tas-Salmonella spp. fil-Bulgarija u fir-Rumanija fil-majjali għall-qatla li ġew inklużi fil-kampjun meħud mill-biċċeriji f'dawn l-Istati Membri (“l-istħarriġ”).
   2.   Dan l-istħarriġ għandu jkopri l-perjodu mill-1 ta' April 2007 sat-30 ta' Settembru 2007.
   3.   Għall-finijiet ta' din id-Deċiżjoni, “l-awtorità kompetenti” għandha tkun l-awtorità jew l-awtoritajiet ta' Stat Membru kif innominati taħt l-Artikolu 3(1) tar-Regolament (KE) Nru 2160/2003.
   Artikolu 2
   Speċifiki tekniċi
   It-teħid tal-kampjuni u l-analiżi għall-għanijiet ta' l-istħarriġ għandhom isiru mill-awtorità kompetenti taħt superviżjoni bi qbil ma' l-ispeċifiki tekniċi stipulati fl-Anness I.
   Artikolu 3
   Ġbir tad-data, valutazzjoni u rappurtar
   1.   L-awtorità kompetenti għandha tiġbor u tivvaluta r-riżultati miksuba skond l-Artikolu 2 ta' din id-Deċiżjoni u għandha tirrapporta kull data aggregata neċessarja u valutazzjoni tagħha lill-Kummissjoni.
   Il-Kummissjoni għandha tressaq dawn ir-riżultati flimkien ma' data aggregata nazzjonali u valutazzjonijiet li saru mill-Istati Membri lill-Awtorità Ewropea dwar is-Sigurtà ta' l-Ikel, li għandha teżaminahom.
   2.   Id-data nazzjonali aggregata u r-riżultati li jissemmew fil-paragrafu 1 għandhom isiru pubblikament disponibbli f'forma li tiżgura l-kunfidenzjalità.
   Artikolu 4
   Kontribuzzjoni finanzjarja Komunitarja
   1.   Kontribuzzjoni finanzjarja Komunitarja għandha tingħata lill-Bulgarija u r-Rumanija għall-ispejjeż imġarrba minnhom għall-ittestjar fil-laboratorju jiġifieri għall-osservanza batterjoloġika tas-Salmonella spp., u s-serotipika ta' l-iżolati rilevanti u seroloġija.
   2.   Il-kontribuzzjoni Komunitarja massima ser tkun ta':
   
               (a)
            
            
               EUR 20 għal kull test ta' osservanza batterjoloġika tas-Salmonella spp.;
            
         
               (b)
            
            
               EUR 30 għal kull test ta' serotipika ta' l-iżolati rilevanti.
            
         Madanakollu, il-kontribuzzjoni finanzjarja Komunitarja mhux ser tkun ogħla minn ammonti stipulati fl-Anness II.
   Artikolu 5
   Kontribuzzjonijiet għall-għoti ta' kontribuzzjoni finanzjarja tal-Komunità
   1.   Il-kontribuzzjoni finanzjarja stipulata fl-Artikolu 4 għandha tingħata lill-Bulgarija u lir-Rumanija jekk l-istħarriġ jiġi implimentat b'konformità mad-dsipożizzjonijiet rilevanti tal-liġi Komunitarja, li tinkludi r-regoli dwar il-kompetizzjoni u dwar l-għoti ta' kuntratti pubbliċi, u suġġetta għall-konformità mal-kondizzjonijiet li ġejjin:
   
               (a)
            
            
               il-liġijiet, ir-regolamenti u d-dispożizzjonijiet amministrattivi meħtieġa għall-implimentazzjoni ta' l-istħarriġ għandhom jidħlu fis-seħħ sa mhux iktar tard mill-1 ta' April 2007;
            
         
               (b)
            
            
               rapport tal-progress miksub li jkopri l-ewwel tliet xhur ta' l-istħarriġ għandu jitressaq sat-31 ta' Lulju 2007; ir-rapport għandu jinkludi kull informazzjoni rikjesta fl-Anness I;
            
         
               (c)
            
            
               għandu jitressaq rapport finali sa mhux aktar tard mill-31 ta' Ottubru 2007, dwar l-eżekuzzjoni teknika ta' l-istħarriġ, flimkien ma' dokumenti ta' prova għall-ispejjeż mġarrba u r-riżultati miksuba matul il-perjodu li jibda mill-1 ta' April 2007 sat-30 ta' Settembru 2007; id-dokumenti li jagħtu evidenza dwar l-ispejjeż imġarrba għandhom mill-anqas jinkludu t-tagħrif stipulat fl-Anness III;
            
         
               (d)
            
            
               l-istħarriġ għandu jiġi implimentat effettivament.
            
         2.   Ħlas bil-quddiem ta' 50 % tas-somma totali msemmija fl-Anness II jista' jsir fuq t-talba tal-Bulgarija u tar-Rumanija.
   3.   Nuqqas ta' konformità mal-limiti ta' żmien imsemmija f'paragrafu 1(c) għandu jimplika tnaqqis progressiv tal-kontribuzzjoni finanzjarja Komunitarja li għandha titħallas, li jammonta għal 25 % tas-somma totali sal-15 ta' Novembru 2007, 50 % sa l-1 ta' Diċembru 2007 u 100 % tas-somma sal-15 ta' Diċembru 2007.
   Artikolu 6
   Rata ta' konverżjoni għall-infiq
   Għar-raġunijiet ta' effikaċja amministrattiva kull infiq ippreżentat għall-kontribuzzjoni finanzjarja mill-Komunità għandu jiġi espress f'euro. Fi qbil mar-Regolament tal-Kummissjoni (KE) Nru 1913/2006 ta' l-20 ta' Diċembru 2006 li jistipula regoli dettaljati għall-applikar tas-sistema agrikola għall-euro fl-agrikoltura u li jemenda ċerti regolamenti (5), ir-rata ta' konverżjoni għall-infiq f'munita li mhix l-euro għandha tkun ir-rata fissata l-iktar reċenti mill-Bank Ċentrali Ewropew qabel l-ewwel ġurnata tax-xahar li fih tressqet l-applikazzjoni mill-Istat Membru kkonċernat.
   Artikolu 7
   Applikazzjoni
   Din id-Deċiżjoni għandha tgħodd mill-1 ta' April 2007.
   Artikolu 8
   Id-Destinatarji
   Din id-Deċiżjoni hija indirizzata lir-Repubblika tal-Bulgarija u lir-Rumanija.
   
      Magħmul fi Brussell, 30 ta' Marzu 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 224, 18.8.1990, p. 19. Id-Deċiżjoni kif emendata l-aħħar bir-Regolament (KE) Nru 1791/2006 (ĠU L 363, 20.12.2006, p. 1).
   
      (2)  ĠU L 325, 12.12.2003, p. 1. Ir-Regolament kif emendat l-aħħar bir-Regolament tal-Kunsill (KE) Nru 1791/2006.
   
      (3)  ĠU L 275, 3.10.2006, p. 51.
   
      (4)  ĠU L 349, 24.12.1998, p. 1.
   
      (5)  ĠU L 365, 21.12.2006, p. 52.
   
      ANNESS I
      Speċifiki tekniċi bi qbil ma' l-Artikolu 2
      1.   Qafas għat-teħid tal-kampjuni
      In-numru minimu ta' majjali, li nżammu matul mill-inqas fit-tliet xhur preċedenti fl-Istat Membru, għandhom jittieħdu kampjuni minnhom, bl-inzertaturi, kif ġej:
      
                   
               
               
                  Il-Bulgarija: 192
               
            
                   
               
               
                  Ir-Rumanija: 300
               
            Il-Bulgarija u r-Rumanija għandhom jieħdu 10 % ta' numru ta' kampjuni żejda, li għandhom jiġu analizzati fil-każ ta' kampjuni li huma esklużi mill-istudju għal raġunijiet varji.
      It-teħid tal-kampjuni għandu jkun stratifikat mill-biċċeriji li ipparteċipaw u proporzjonalment mal-kapaċità tal-biċċerija. Kull wieħed minn dawn l-Istati Membri għandhom jikkwalifikaw lill-biċċeriji skond il-produzzjoni ta' majjali għat-tismin li kellhom fis-snin preċedenti. B'hekk, huma għandhom jidentifikaw lil dawk l-impjanti li jammontaw għal 80 % ta' majjali għat-tismin li nqatlu.
      In-numru totali ta' majjali u ta' karkassi li għandhom jiġu inklużi fil-kampjun f'kull biċċerija inklużi fl-istudju għandhom jiġu stmati billi jimmultiplikaw id-daqs tal-kampjun (per eżempju, 2 400) mal-proporzjoni ta' majjali għat-tismin ipproċessati matul is-sena preċedenti. Per eżempju, jekk biċċerija waħda tammonat għal 25 % tal-majjali għat-tismin maqtula fil-biċċerij selezzjonati (dawk li jirrrappreżentaw mill-inqas 80 % tal-majjali kollha għat-tismin maqtula fl-Istati Membri), b'hekk (2 400 x 0,25) 600 majjal għandhom jiġu inklużi fil-kampjun. Dawn għandhom jitqassmu b'mod ugwali sabiex 50 majjal jiġi inkluż fil-kampjun, għal 12-il xahar. Eżempju ieħor huwa muri fit-Tabella 1.
      Madanakollu jekk il-biċċerija m'għadhiex iktar tipproduċi, jekk faċilità ġdida infetħet jew huwa mbassar li jkun hemm bidla sinjifikanti fil-produzzjoni mill-impjant matul l-istħarriġ, l-istima tal-produzzjoi għandha għalhekk tiġi aġġustata kif jixraq.
      Tabella 1
      Il-ko-effiċjenzi tal-biċċeriji għar-raġunijiet ta' allokazzjoni tan-numru ta' majjali għat-tismin li għandhom jiġu inklużi fil-kampjuni minn kull biċċerija; kalkolu ta' l-annimali inklużi fil-kampjuni għal kull biċċerija.
      
                  ID tal-Biċċerija
               
               
                  Numru ta' majjali għat-tismin ipproċessati fis-sena preċedenti
               
               
                  Perċentwal tal- qatla totali inkluż fl-istudju
               
               
                  Nru ta' kampjuni għal kull biċċerija
               
               
                  Kampjuni kull xahar (/12)
               
            
                  AXD
               
               
                  88 000 
               
               
                  17,6 
               
               
                  0,176  x 2 400  = 422,4 
               
               
                  422,4  : 12 = 36
               
            
                  SVH
               
               
                  25 000 
               
               
                  5,0 
               
            
                  TPB
               
               
                  75 000 
               
               
                  15,0 
               
            
                  MLG
               
               
                  100 000 
               
               
                  20,0 
               
            
                  GHT
               
               
                  212 000 
               
               
                  42,4 
               
            
                  Total
               
               
                  500 000  (1)
                  
               
               
                  100,0 
               
               
                   
               
               
                   
               
            Għal kull biċċerija kull xahar, numru ta' bejn 1 u 31 għandu jintgħażel bl-inzertaturi. Jekk in-numru selezzjonat bl-inzertaturi jkun ġurnata għall-qatla, għal dan ix-xahar, b'hekk din il-ġurnata tintgħażel għat-teħid tal-kampjuni. Jekk ma jkunx hekk, numru ġdid għandu jintgħażel bl-inzertaturi. Dan il-proċess għandu jsir darba fix-xahar u jiġi rripetut kemm-il darba jkun hemm kampjuni li għandhom jittieħdu fil-biċċerija. Per eżempju, fil-biċċerija AXD il-proċess għandu jiġi rripetut mhux inqas minn 36 darba biex jintgħażlu mhux inqas minn 36 ġurnata xogħol bl-inzertaturi. B'hekk, jista' jkun hemm iktar minn karkassa waħda li għandha tittieħed għall-kampjun fl-istess ġurnata.
      Minħabba li n-numru ta' annimali maqtula fl-istess ġurnata speċifika jista' jvarja b'mod konsiderevoli, is-selezzjoni bl-inzertaturi ta' l-annimali individwali tista' sseħħ fil-biċċerija fid-data li tingħażel bl-inzertaturi għat-teħid tal-kampjuni. Il-ġurnata speċifika, in-numru totali ta' annimali għandu jkun magħruf, u l-istaff tal-biċċerija għandu b'hekk jagħżel karkassa jew karkassi bl-inzertaturi permezz ta' l-iskeda ta' l-inzertaturi li ġiet ipprovduta lilhom u li ġiet iġġenerata permezz ta' massimu li huwa ogħla mill-ikbar numru possibbli ta' majjali għat-tismin li nqatlu f'kwalunkwe ġurnata fi kwalunkwe biċċerija fl-Istat Membru.
      Tabella li turi l-inzertaturi tista' b'hekk tkun tidher hekk kif ġej fit-Tabella 2.
      Tabella 2
      Tabella li turi l-inzertaturi.
      
                  Biċċerija
               
               
                  Ġurnata tax-xahar
               
               
                  Identità tal-karkassa (2)
                  
               
            
                  AXD
               
               
                  19
               
               
                  5
               
            
                  4
               
               
                  2
               
            
                  12
               
               
                  124
               
            
                  12
               
               
                  2
               
            
                  8
               
               
                  59
               
            L-annimali li ġejjin għandhom jiġu esklużi mill-istudju bażi:
      
                  —
               
               
                  annimali li jkollhom piż ta' inqas minn 50 kg jew iktar minn 70 kg meta jkunu ħajjin,
               
            
                  —
               
               
                  annimali li jkunu għaddew minn qatla ta' emerġenza,
               
            
                  —
               
               
                  kull karkassa li hija totalment ikkundannata.
               
            2.   Kampjuni
      2.1   Teħid tal-kampjuni b'mod ġenerali
      
                  —
               
               
                  L-aggregat tan-noduli linfatiċi mill-ileocaecum jew mill-inqas ħames noduli linfatiċi mill-ileocaecum ta' kull majjal selezzjonat għandhom jittieħdu. Jekk ikun possibbli, għandhom jittieħdu mill-inqas 25 gramma ta' noduli linfatiċi mingħajr xaħam jew tessut konnettiv.
               
            
                  —
               
               
                  Arkivji għandhom jinżammu fil-biċċerija fid-data u l-ħin tat-teħid tal-kampjuni ta' kull kampjun u d-data u l-ħin u l-isem tal-kurrier li jwassal il-kampjuni.
               
            2.2   Dettalji dwar it-teħid tal-kamjuni tan-noduli linfatiċi mill-ileocaecum
      Il-mesenterium bejn is-caecum u l-parti ta' l-ileum li hija l-iktar qrib is-caecum għandha titqatta' u n-noduli linfatiċi mill-ileocaecum huma ppreżentati fil-wiċċ tal-parti li ġiet imqatta'. Mingħajr l-użu ta' sikkina iżda permezz tas-swaba' u ingwanti, in-noduli linfatiċi għandhom jiġu “maħsuda” minn tali mesenterium jekk jinġabru noduli linfatiċi individwali. In-noduli linfatiċi jew aggregati għandhom jitqiegħdu f'borża tal-plastik li tkun immarkata bid-data, il-ħin, l-identifikazzjoni tal-biċċerija u l-kodiċi ta' identifikazzjoni tal-kampjun.
      3.   It-trasport
      Il-kampjuni għandhom jintbagħtu fi żmien 36 siegħa permezz tal-posta prijoritarja jew bil-kurrier u għandhom jilħqu l-laboratorju mhux iktar tard minn 72 wara t-teħid tal-kampjuni. Il-kampjuni li jaslu iktar tard minn 72 siegħa mit-teħid tal-kampjuni għandhom jiġu skartati sakemm l-analiżi li tkun bdiet 96 siegħa wara t-teħid tal-kampjuni u katina ta' ffriżar tkun ġiet interrotta.
      4.   L-Analiżi u serotipikazzjoni tal-kampjuni
      L-analiżi u s-serotipikazzjoni tal-kampjuni għandhom isiru fil-laboratorju nazzjonali tar-referenzi (NRL). Fil każ li l-NRL ma jkollux il-kapaċità li jwettaq l-analiżi kollha jew jekk ma jkunx il-laboratorju li jwettaq l-istħarriġ b'mod regolari, l-awtoritajiet kompetenti jistgħu jaħtru għadd limitat ta' laboratorji oħra involuti f'kontrolli uffiċjali ta' Salmonella biex iwettqu l-analiżi.
      Dawn il-laboratorji għandhom ikollhom esperjenza ppruvata dwar l-użu ta' metodu meħtieġ ta' osservanza u jkollhom sistema ta' assigurazzjoni tal-kwalità li tikkonforma ma' l-istandard ISO 17025 u jkunu soġġetti għas-superviżjoni ta' l-NRL.
      Fil-laboratorju, il-kampjuni għandhom jinżammu f'refriġerazzjoni sa l-eżaminazzjoni batterjoloġika, li għandha ssir fi ħdan 24 siegħa wara li jaslu l-kampjuni sabiex l-analiżi tingħata bidu mhux iktar tard minn 96 siegħa wara l-ħin tal-ġbir tal-kampjuni.
      4.1   Preparazzjoni tal-kampjun
      In-noduli linfatiċi għandhom jiġu ddekontaminati minn barra billi dawn jiddaħħlu fl-alkoħol assolut u jitnixxfu fl-arja.
      In-noduli linfatiċi kollha għandhom jinġabru kollha flimkien u jingħalqu f'borża tal-plastik biex jitgħaffġu permezz ta' mazza jew mezzi simili fuq il-borża tal-plastik b'hekk jitgħaffġu n-noduli linfatiċi.
      In-noduli linfatiċi omoġenizzati għandhom jintiżnu u jinżammu f'kontenitur sterilizzat permezz ta' buffered peptone water imsaħħan (BPW) b'dilwizzjoni ta' 1:10. Il-kontenituri għandhom jiġu inkubati għal total ta' (18 ± 2) sigħat f' (37 ± 1) oC.
      4.2   Metodu ta' osservanza
      Għandu jintuża l-metodu li huwa rrakkomandat mil-Laboratorju ta' Referenza Komunitarju (CRL) għas-Salmonella ġewwa Bilthoven, fl-Olanda,.
      Dan il-metodu hu deskritt fil-verżjoni korrenti ta' l-abbozz ta' l-Anness D ta' l-ISO 6579 (2002): “Osservanza ta' l-ispeċi tas-Salmonella fil-ħmieġ ta' l-annimali u fil-kampjuni ta' l-istadju primarju ta' produzzjoni”. F'dan il-metodu, sustanza semi-solida mmodifikata Rappaport-Vassiladis, (MSRV) tintuża bħala s-sustanza selettiva unika ta' arrikkiment.
      4.3   Klassifikazzjoni fuq il-bażi tas-serotipi
      Il-varjazzjonijiet kollha iżolati u kkonfermati bħala Salmonella spp. Għandhom jiġu kklassifikati skond l-iskema tas-serotipi Kaufmann-White.
      Għall-assigurazzjoni tal-kwalità, 16-il varjazzjoni kklassifikabbli u 16-il iżolat mhux klassifikabbli għandhom jintbagħtu lis-CRL. Jekk jiġu iżolati inqas varjazzjonijiet, kollha jridu jintbagħtu.
      4.4   Phage typing
      Fil-każ li iżolati ta' Salmonella serovar Typhimurium u Salmonella serovar Enteritidis jiġu phage typed (mhux obbligatirja), għandu jintuża l-metodi deskritti miċ-ċentru ta' referenza tad-WHO għall-phage typing tas-Salmonella ta' l-Aġenzija għall-Protezzjoni tas-Saħħa (HPA), Colindale, Renju Unit.
      4.5   IT-Testjar għas-suxxettibbiltà anti-mikrobjali
      Fil-każ ta l-ittestjar tas-suxxettibilità anti mikrobjali (mhux obbligatorju), metodu vvalidat u kkontrollat għall-ittestjar għandu jintuża, bħalma huma dawk irrakkomandati mill-Kumitat Nazzjonali għall-Istandards Kliniċi tal-Laboratorju (NCCLS, mill-1 ta' Jannar 2005: “L-Istitut ta' l-Istandard Kliniċi u tal-Laboratorju” – CLSI).
      Huma aċċettabbli l-metodi ta' diffużjoni fl-agar u tad-dilwizzjoi tal-brodu. Ir-riżultati għandhom jiġu rrappurtati bħala data kwantitattiva (MIC għall-metodi ta' dilwizzjoni u dijametru taż-żona ta' inibizzjoni tal-metodi ta' diffużżjoni) kif ukoll bħala data kwalitattiva (proporzjon ta' l-iżolati reżistenti).
      Id-data kwalitattiva għandha tkun ibbażata fuq interpretazzjoni skond il-valuri ta' limitu epidemjoloġiku ppreżentati mill-Kumitat Ewropew dwar Ittestjar ta' Suxxettibilità Antimikrobjali (EUCAST) fuq: http://www.eucast.org.
      L-iżolati għandhom jiġu ttestjati għas-suxxettibilità tas-sustanzi antimikrobjali elenkati hawn isfel:
      
                  —
               
               
                  
                     Ampicillin jew Amoxicillin
                  
               
            
                  —
               
               
                  Tetracycline
               
            
                  —
               
               
                  Chloramphenicol
               
            
                  —
               
               
                  Florfenicol
               
            
                  —
               
               
                  
                     Nalidixic acid
               
            
                  —
               
               
                  
                     Ciprofloxacin (preferibbilment) jew Enrofloxacin
                  
               
            
                  —
               
               
                  
                     Sulphonamide (preferibbilment Sulfametoxazole)
               
            
                  —
               
               
                  
                     Sulphonamide/Trimethoprim jew Trimethoprim
                  
               
            
                  —
               
               
                  Gentamicin
               
            
                  —
               
               
                  Streptomycin
               
            
                  —
               
               
                  
                     Kanamycin (preferibbilment) jew Neomycin
                  
               
            
                  —
               
               
                  
                     cephalosporin tat-tielet ġenerazzjoni, (preferibbilment cefotaxime)
               
            
                  —
               
               
                  
                     Colistin (mhux obbligatorju)
               
            Qabel ma jingħata bidu għall-istudju ż-żewġ Stati Membri għandhom jorganizzaw it-taħriġ għall-partijiet involuti.
      5.   Arkivjar u ħażna tal-kampjuni
      L-arkivji tal-batterjoloġija għandhom jinżammu fuq kull kampjun ipproċessat fil-format skond jew komparabbli ma' l-eżempju fit-Tabella 3.
      Il-varjazzjonijiet kollha iżolati għandhom jinżammu fl-NRLs ta' żewġ Stati Membri sakemm dan jista' jiżgura l-integrità tal-varjazzjonijiet għal minimu ta' ħames snin.
      Il-kampjuni kollha ta' meraq mil-laħam għas-seroloġija għandhom jinżammu fil-friża għal sentejn.
      Tabella 3
      Eżempji ta' arkivji li għandhom jinżammu fuq kull kampjun ipproċessat.
      
                  Kampjun
               
               
                  Riċevuta
               
               
                  Analiżi
               
            
                  Kampjun + Tip
               
               
                  ID tal-Biċċerija
               
               
                  Isem
               
               
                  Data
               
               
                  Ħin
               
               
                  Isem
               
               
                  Data
               
               
                  Ħin
               
               
                  Poż jew Neg
               
               
                  Serovar
               
               
                  Phagetype
               
               
                  Antibijogramm
               
               
                  ID ta' Ħażna
               
            
                  1 S
               
               
                  EU012
               
               
                  PW
               
               
                  3-10-06
               
               
                  12:00
               
               
                  AB
               
               
                  3-10
               
               
                  14:00
               
               
                  Neg
               
               
                   
               
               
                   
               
               
                   
               
               
                   
               
            
                  2 L
               
               
                  EU023
               
               
                  PW
               
               
                  4-10
               
               
                  12:30
               
               
                  AB
               
               
                  4-10
               
               
                  14:00
               
               
                  Pos
               
               
                  Typh
               
               
                  DT104
               
               
                  ASTSu
               
               
                  (IDnr)
               
            
                  3 L
               
               
                  EU083
               
               
                  PW
               
               
                  8-10
               
               
                  16:30
               
               
                  AB
               
               
                  9-10
               
               
                  9:00
               
               
                  Pos
               
               
                  Agona
               
               
                  n.a.
               
               
                  ASTE
               
               
                  (IDnr)
               
            
                  Etc
               
            6.   Rappurtar mill-Bulgarija u mir-Rumanija
      L-awtorità kompetenti risponsabbli għall-preparazzjoni tar-rapport nazzjonali ta' kull sena dwar il-monitoraġġ tas-Salmonella spp. fl-annimali skond l-Artikolu 9 tad-Direttiva 2003/99/KE għandhom jiġbru u jivvalutaw ir-riżultati u jirrappurtaw lill-Kummissjoni.
      Dawn ir-rapporti għandhom jinkludu mill-inqas l-informazzjoni li ġejja:
      6.1   Deskrizzjoni globali dwar l-implimentazzjoni tal-programm ta' l-istħarriġ
      
                  —
               
               
                  deskrizzjoni tal-popolazzjoni li qed tiġi studjata, imqassma skond il-kapaċità tal-biċċeriji,
               
            
                  —
               
               
                  deskrizzjoni tal-proċedura bl-inzertaturi, inkluża sistema ta' notifiki,
               
            
                  —
               
               
                  daqs tal-kampjun ikkalkolat,
               
            
                  —
               
               
                  dettalji ta' l-awtoritajiet u l-laboratorji involuti fit-teħid tal-kampjuni/fl-ittestjar/fit-typing,
               
            
                  —
               
               
                  riżultati globali ta' l-istudju (kampjuni analizzati bil-batterjoloġija, numru ta' ttestjar pożittiv, serovar, phage typing u reżistenza kontra l-antibijotiċi).
               
            6.2   Data kompluta dwar kull annimal li ntuża fil-ksib tal-kampjuni u riżultati tat-testijiet korrispondenti:
      L-Istati Membri għandhom iressqu r-riżultati ta' l-istħarriġ fil-froma ta' data primarja permezz tad-dizzjunarju tad-data u ġbir tad-data pprovduti mill-Kummissjoni.
      Id-dizzjunarju u l-formuli għandhom jiġu stabbiliti mill-Kummissjoni u għandhom jinkludu mill-inqas dan li ġej:
      
                  —
               
               
                  referenza għall-biċċerija,
               
            
                  —
               
               
                  kapaċità tal-biċċerija,
               
            
                  —
               
               
                  id-data u l-ħin ta' teħid tal-kampjuni,
               
            
                  —
               
               
                  referenza tal-kampjuni (in-numru),
               
            
                  —
               
               
                  tip ta' kampjuni miksuba: noduli linfatiċi,
               
            
                  —
               
               
                  data ta' l-ibgħit lejn il-laboratorju.
               
            L-informazzjoni li ġejja għandha tinġabar fl-Istati Membri għal kull kampjun li jintbagħad lil-laboratorju.
      
                  —
               
               
                  ID tal-laboratorju (fil-każ li ħafna laboratorji jkunu involuti),
               
            
                  —
               
               
                  mezz tat-trasport tal-kampjuni,
               
            
                  —
               
               
                  data tat-twassil fil-laboratorju,
               
            
                  —
               
               
                  meta jiġu ttestjati n-noduli linfatiċi, il-piż tal-kampjuni,
               
            
                  —
               
               
                  riżultati tal-kampjuni individwali tal-kampjuni ttestjati: “negattiv” jew fil-każ li jkun pożittiv għas-Salmonella spp., kif ukoll ir-riżultati tal-klassifikazzjoni skond is-serotipi “Salmonella serovar” jew “untypable”,
               
            
                  —
               
               
                  riżultati tal-varjazzjonijiet li jkunu soġġetti għall-ittestjar għas-suxxettibilità antimikrobjali u/jew ir-riżultati tal-phagetyping.
               
            
         (1)  Dan in-numru għsndu jirrappreżenta ta. Mill-inqas 80 % ta' majjali għat-tismin ġewwa Stat Membru.
      
         (2)  Il-ħames karkassa li għandha tiġi pproċessata fid-19-il ġurnata ta' dak ix-xahar għandha tiġi inkluża fil-kampjuni għal dan l-istħarriġ.
   
   
      ANNESS II
      Kontribuzzjoni Finanzjarja Massima lill-Bulgarija u r-Rumanija
      
                  (EUR)
               
            
                  Stat Membru
               
               
                  Ammont
               
            
                  Il-Bulgarija
               
               
                  4 992 
               
            
                  Ir-Rumanija
               
               
                  7 800 
               
            
   
      ANNESS III
      Rapport finanzjarju ċċertifikat dwar l-implimentazzjoni ta' stħarriġ bażi dwar il-prevalenza tas-Salmonella spp. f'merħliet ta' majjali
      Perjodu tar-rappurtar: 1 ta' April 2007 sat-30 ta' Settembru 2007
      Dikjarazzjoni dwar l-ispejjeż imġarrba fit-twettiq ta' l-isħarriġ u eliġibbli għall-kontribuzzjoni finanzjarja tal-Komunità:
      In-numru tar-referenza tad-Deċiżjoni tal-Kummissjoni li tipprovdi l-kontribuzzjoni finanzjarja tal-Komunità: …
      …
      
                  Spejjeż imġarrba relatati mal-funzjonijiet fi/minn
               
               
                  Numru ta' testijiet
               
               
                  Spejjeż totali ta' l-ittestjar imġarrba matul il-perjodu tar-rappurtar
                  (munita nazzjonali)
               
            
                  Batterjoloġija għas-Salmonella spp.
               
               
                   
               
               
                   
               
            
                  Serotyping ta' l-iżolati tas-Salmonella
                  
               
               
                   
               
               
                   
               
            Dikjarazzjoni mill-benefiċjarju
      Niċċertifikaw li
      
                  —
               
               
                  l-ispejjeż hawn imfassla fl-istqarrija dwar infiq huma ġenwini u ġġarrbu fit-twettiq tal-ħidmiet stipulati f'din id-Deċiżjoni tal-Kummissjoni […/2007] u kienu essenzjali għall-qadi xieraq ta' dawn il-ħidmiet;
               
            
                  —
               
               
                  id-dokumenti ta' appoġġ ta' l-ispejjeż huma disponibbli għall-fini tal-verifika finanzjarja.
               
            Data: …
      Il-persuna responsabbli għall-finanzi: …
      Firma: …